
REFERAT
 Privind aprobarea “D.A.L.I”  pentru obiectivul de investitii «Reabilitare acoperis Scoala Generala nr. 7» in Municipiul Timişoara, str. I. I. de la Brad, nr. 2
Biroul tehnic din cadrul Directiei Institutii Scolare, Medicale, Sportive si Culturale are cuprins in programul de investitii pe anul 2014 obiectivul de investitii «D.A.L.I.+P.T.-Reabilitare acoperis Scoala Generala nr. 7» in Municipiul Timişoara, str. I. I. de la Brad, nr. 2.
Corpul de clădire al scolii situate în Timişoara, str. I. I. de la Brad, nr. 2, respectiv corpul C1 cu regim de inaltime S.teh.+P.+3E., a fost construit inainte de 1989 si are forma aproximativ dreptunghiulara in plan cu dimensiunile generale de 36,5x15,5 m. si se propune rebilitarea acoperisului tip sarpanta.
In timp nu au fost executate lucrări de igienizare si de întreţinere periodica la structura de rezistenta a sarpantei, fiind necesara expertizarea si reabilitarea ei pentru îndeplinirea condiţiilor de folosire in condiţii bune.  
Conform “D.A.L.I” pus la dispozitie se propune realizarea unei sarpante noi pe scaune din lemn, marind rezistenta si stabilitatea de ansamblu a intregului acoperis.
Avind in vedere “D.A.L.I”  pentru obiectivul de investitii «Reabilitare acoperis Scoala Generala nr. 7» in Municipiul Timişoara, str. I. I. de la Brad, nr. 2 intocmit de I.I. «Miron Florin Catalin», finantarea investitiei se va face din bugetul local la cap. 65.02.04.01 – Invatamint secundar inferior.

Durata de realizare a investitiei este de 4 de luni. 
Fata de cele prezentate mai sus,

PROPUNEM:

Aprobarea “D.A.L.I” si realizarea obiectivului de investitii «Reabilitare acoperis Scoala Generala nr. 7» in Municipiul Timişoara, str. I. I. de la Brad, nr. 2 in valoare de 249.930,00 lei(inclusiv T.V.A.) din care C.+M. = 210.870,00 lei, intocmit de I.I. «Miron Florin Catalin» cu principalii indicatori tehnico-economici prevazuti in anexa la prezentul. 

